დამტკიცებულია

სსიპ საზოგადოებრივი კოლეჯი

 ,,ახალი ტალღა“

დირექტორის

2018 წლის 01 თებერვლის

 N 01-04/10 ბრძანებით

 და ცვლილება განხორციელდა

 2018 წლის 20 მარტის N01-04/33 ბრძანებით

--------------------------------------------

**საქართველოს განათლებისა და მეცნიერების სამინისტრო**

**სსიპ საზოგადოებრივი კოლეჯი ,,ახალი ტალღა“**

**პროფესიული საგანმანათლებლო პროგრამა**

**ამწე და მსგავსი მანქანების ოპერირება**

**(მესამე საფეხური)**

**040779**

**საკონტაქტო ინფორმაცია:**

**მისამართი: ქ. ქობულეთი, რუსთაველის ქ. №154**

**ელ-ფოსტა: kobcollege.@gmail.com**

**T – 26 68 51**

**პროგრამის ხელმძღვანელი: პედაგოგი მიხეილ ჯინჭარაძე**

**ქობულეთი**

 **2018 წ.**

1. **საგანმანათლებლო პროგრამის სახელწოდება-** ამწე და მსგავსი მანქანების ოპერირება/Crane and Related Plants Operation
2. **სარეგისტრაციო ნომერი** 07112-პ
3. **მისანიჭებელი კვალიფიკაცია:**

მესამე საფეხურის პროფესიული კვალიფიკაცია ამწის ოპერირებაში/Third level vocational qualification in crane operation

განათლების საერთაშორისო კლასიფიკატორთან შესაბამისი 1041 კოდთან ტრანსპორტის მომსახურებები.

1. **საგანმანათლებლო პროგრამის მიზანი:** უზრუნველყოს როგორც ადგილობრივ, ასევე საერთაშორისო ბაზარზე კონკურენტუნარიანი კადრის მომზადება.
2. **პროგრამაზე დაშვების წინაპირობები:**
* „სამედიცინო დოკუმენტაცია ფორმა №IV -100/ა“, ჯანმრთელობის დამადასტურებელი ცნობა;
* ასაკი არანაკლებ 17 წელი;
* მესამე საფეხურის შემთხვევაში საბაზო განათლება;
1. **კურსდამთავრებულთა კარიერული შესაძლებლობები:** ამწეების და მსგავსი მანქანების ოპერატორები მეთვალყურეობენ და მართავენ უძრავ და მოძრავ ამწეებსა და სხვა ამწე აღჭურვილობას, შესაბამისად დასაქმების შესაძლებლობებია შესაბამის ორგანიზაციებსა და სფეროში: (დასაქმების საერთაშორისო კლასიფიკატორის მიხედვით)ამწეების, საწეველებისა და მსგავსი მანქანების ოპერატორები − 8343; ამწევი მანქანების ოპერატორები − 8344;
2. **სტრუქტურა და მოდულები**

მესამე საფეხური პროფესიული კვალიფიკაციის მინიჭებისთვის სტუდენტმა უნდა დააგროვოს პროფესიული/დარგობრივი მოდულები 40 კრედიტის რაოდენობით, ხოლო ზოგადი მოდულები 6 კრედიტის ოდენობით. სწავლა-სწავლების სავარაუდო ხანგრძლივობაა შვიდი თვე.

 მოდულების, ქართული ენა A2 გავლა სავალდებულოა მხოლოდ იმ პროფესიული სტუდენტებისთვის, რომლებმაც პროფესიულ საგანმანათლებლო პროგრამაზე სწავლის უფლება მოიპოვეს „პროფესიული ტესტირების ჩატარების დებულების დამტკიცების თაობაზე“ საქართველოს განათლებისა და მეცნიერების მინისტრის 2013 წლის 27 სექტემბრის ბრძანება №152/ნ ბრძანებით დამტკიცებული დებულების მე-4 მუხლის მე-2 პუნქტით გათვალისწინებულ რუსულ, აზერბაიჯანულ ან სომხურ ენაზე ტესტირების გზით.

აღნიშნული პირებისათვის პროფესიულ საგანმანათლებლო პროგრამაზე სწავლება იწყება ქართული ენის მოდულებით.

 მათთვის პროგრამის მოცულობა შეადგენს 61 კრედიტს. მათ შორის, 15 კრედიტი განკუთვნილია ,,ქართული ენა A2” მოდულის სწავლებისათვის.

|  |
| --- |
| **ამწე და მსგავსი მანქანების ოპერირება** |
| **ზოგადი მოდულები** |
| **№** | **მოდულის დასახელება** | მოდულზე დაშვების წინაპირობა | **კრედიტები** |
| 1 | მეწარმეობა 1 | საბაზო განათლება | 2 |
| 2 | უცხოური (ინგლისური) ენა | საბაზო განათლება | 4 |
| **სულ** | **6** |
|  | **საერთო პროფესიული/დარგობრივი მოდულები** |
| **№** | **მოდულის დასახელება** | მოდულზე დაშვების წინაპირობა | **კრედიტები** |
| 1 | სამუშაო ადგილებზე ჯანმრთელობის, შრომის უსაფრთხოების და სანიტარული ნორმების დაცვა | საბაზო განათლება | 4 |
| 2 | ამწის საექსპლუატაციო მახასიათებლები და ტექნიკური სპეციფიკაციები | საბაზო განათლება | 4 |
| 3 | სატვირთო სამუშაოების რეგულაციები ნავსადგურში | საბაზო განათლება | 4 |
| 4 | ტვირთსატაცი აღჭურვილობის უსაფრთხო ექსპლუატაცია | საბაზო განათლება | 4 |
| 5 | ამწის ექსპლუატაციის მოსამზადებელი სამუშაოები | საბაზო განათლება | 6 |
| 6 | ტვირთამწევი მექანიზმები და ტვირთის გადატანა | საბაზო განათლება | 4 |
| 7 | კომუნიკაციის მეთოდები სატვირთო ოპერაციებში | საბაზო განათლება | 4 |
| 8 | ამწის ტექნიკური მომსახურება, მიმდინარე და დაგეგმილი დათვალიერება | საბაზო განათლება | 4 |
| 9 | საკონტეინერო სატვირთო სამუშაოები გემებზე | საბაზო განათლება | 6 |
| **სულ** | **40** |

1. **მისანიჭებელი კვალიფიკაციის შესაბამი სწავლის შედეგები**

**მესამე საფეხურის კურსდამთავრებულს შეუძლია:**

1. აწარმოოს სატვირთო ოპერაციები - გადაადგილება/განთავსება, აწევა/დაშვება;
2. გამოიყენოს ამწის აღჭურვილობები - ტვირთსატაცი, ტვირთამწევი;
3. აწარმოოს ამწის სამუშაოდ მოსამზადებელი სამუშაოები, განახორციელოს სამუშაოს წინარე და შემდგომი, პერიოდული და გეგმიური დათვალიერება;
4. აწარმოოს ამწის საექსპლუატაციო მახასიათებლების კონტროლი და ტექნიკური დათვალიერებ;
5. დაიცვას სამუშაო გარემოს უსაფრთხოება და პერსონალის ჯანმრთელობა, სანიტარული ნორმები და რეგულაციების სხვა მოთხოვნები.

**9. ჩარჩო დოკუმენტის საფუძველზე პროფესიული საგანმანათლებლო პროგრამის შემუშავება**

პროფესიული საგანმანათლებლო პროგრამა განხორციელდება სსიპ საზოგადოებრივი კოლეჯის ,,ახალი ტალღას“ ბაზაზე.

შემუშავებული პროფესიული საგანმანათლებლო პროგრამა არ ითვალისწინებს არჩევითი სტატუსის მოდულებს.

1. სწავლის შედეგების მიღწევის დადასტურება და კრედიტის მინიჭება

 კრედიტის მინიჭება ხორციელდება სწავლის შედეგის მიღწევის დადასტურების საფუძველზე.

სწავლის შედეგის მიღწევის დადასტურება შესაძლებელია:

ა) წინმსწრები ფორმალური განათლების ფარგლებში მიღწეული სწავლის შედეგების აღიარებით (ჩათვლა);

ბ) არაფორმალური განათლების გზით მიღწეული სწავლის შედეგების დადასტურება განათლების და მეცნიერების მინისტრის მიერ დადგენილი წესით;

გ) სწავლის შედეგების დადასტურება შეფასების გზით.

არსებობს განმავითარებელი და განმსაზღვრელი შეფასება.

განმავითარებელი შეფასება შესაძლოა განხორციელდეს როგორც ქულების, ასევე ჩათვლის პრინციპების გამოყენებით.

განმსაზღვრელი შეფასება ითვალისწინებს მხოლოდ ჩათვლის პრინციპებზე დაფუძნებული (კომპეტენციების დადასტურებაზე დაფუძნებული) სისტემის გამოყენებას და უშვებს შემდეგი ორი ტიპის შეფასებას:

ა) სწავლის შედეგი დადასტურდა;

ბ) სწავლის შედეგი ვერ დადასტურდა.

განმსაზღვრელი შეფასებისას უარყოფითი შედეგის მიღების შემთხვევაში პროფესიულ სტუდენტს უფლება აქვს პროგრამის დასრულებამდე მოითხოვოს სწავლის შედეგების მიღწევის დამატებითი შეფასება. შეფასების მეთოდი/მეთოდები რეკომენდაციის სახით მოცემულია მოდულებში.

1. **პროფესიული კვალიფიკაციის მინიჭება**

პროფესიული კვალიფიკაციის მოსაპოვებლად პროფესიულმა სტუდენტმა უნდა დააგროვოს პროფესიულ საგანმანათლებლო პროგრამაში განსაზღვრული მოდულებით გათვალისწინებული კრედიტები.

პროფესიული კვალიფიკაციის მინიჭება წარმოადგენს სსიპ საზოგადოებრივი კოლეჯის ,,ახალი ტალღა“ პრეროგატივას.

1. **სპეციალური საგანმანათლებლო საჭიროების (სსსმ) და შეზღუდული შესაძლებლობების მქონე (შშმ) პროფესიული სტუდენტების სწავლებისათვის**

შეზღუდული შესაძლებლობისა და სპეციალური საგანმანათლებლო საჭიროების მქონე პირთა პროფესიულ საგანმანათლებლო პროგრამაში ჩართულობის უზრუნველყოფის მიზნით, ასეთი პირები მოდულებზე დაიშვებიან მოდულის წინაპირობის/წინაპირობების დაძლევის გარეშე. პროფესიული საგანმანათლებლო პროგრამით განსაზღვრული კრედიტები პირს ენიჭება მხოლოდ შესაბამისი სწავლის შედეგების დადასტურების შემთხვევაში, ხოლო კვალიფიკაცია - მე-11 პუნქტით გათვალისწინებული წესით.

1. **პროგრამის შემუშავების შემუშავების სამართლებრივი საფუძვლები**

განათლების ხარისხის განვითარების ეროვნული ცენტრის დირექტორის 2017 წლის 13 ოქტომბრის №656 ბრძანებით დამტკიცებული ოპტიმიზირებული ჩარჩო დოკუმენტი - ამწე და მსგავსი მანქანების ოპერირება/Crane and Related Plants Operation.

დანართი №1 - სასწავლო გეგმა

დანართი №2 - პროგრამის განმახორციელებელი პერსონალი

დანართი №3 - სასწავლო გარემო და მატერიალური რესურსი

დანართი №4 - მეწარმეობა 1

დანართი №5 - უცხოური ( ინგლისური) ენა

დანართი №6 - ,,ქართული ენა A 2”

დანართი №7 - სამუშაო ადგილებზე ჯანმრთელობის, შრომის უსაფრთხოების და სანიტარული ნორმების დაცვა;

დანართი №8 - ამწის საექსპლუატაციო მახასიათებლები და ტექნიკური სპეციფიკაციები;

დანართი №9 - სატვირთო სამუშაოების რეგულაციები ნავსადგურში;

დანართი №10 - ტვირთსატაცი აღჭურვილობის უსაფრთხო ექსპლუატაცია;

დანართი №11 - ამწის ექსპლუატაციის მოსამზადებელი სამუშაოები;

დანართი №12 - ტვირთამწევი მექანიზმები და ტვირთის გადატანა;

დანართი №13 - კომუნიკაციის მეთოდები სატვირთო ოპერაციებში;

დანართი №14 - ამწის ტექნიკური მომსახურება, მიმდინარე და დაგეგმილი დათვალიერება;

დანართი №15 - საკონტეინერო სატვირთო სამუშაოები გემებზე